CELEX: 32011D0162
Language: lv
Date: 2011-03-14 00:00:00
Title: 2011/162/ES: Padomes Lēmums ( 2011. gada 14. marts ) par nostāju, kas Eiropas Savienībai jāieņem Roterdamas konvencijas konferences pušu piektajā sanāksmē attiecībā uz grozījumiem III pielikumā Roterdamas konvencijā par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā

17.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 70/39
            
         PADOMES LĒMUMS
   (2011. gada 14. marts)
   par nostāju, kas Eiropas Savienībai jāieņem Roterdamas konvencijas konferences pušu piektajā sanāksmē attiecībā uz grozījumiem III pielikumā Roterdamas konvencijā par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā
   (2011/162/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. pantu un 207. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar Padomes Lēmumu 2006/730/EK (1) Eiropas Savienība ir apstiprinājusi Roterdamas konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā (“Roterdamas konvencija”).
            
         
               (2)
            
            
               Ar Eiropas Parlamenta un Padomes Regulu (EK) Nr. 689/2008 (2008. gada 17. jūnijs) par bīstamu ķīmisku vielu eksportu un importu (2) Roterdamas konvencija tiek īstenota Savienībā.
            
         
               (3)
            
            
               Lai nodrošinātu, ka importētājas valstis var izmantot Roterdamas konvencijas nodrošināto aizsardzību, ir nepieciešami un lietderīgi atbalstīt Ķīmisko vielu pārskatīšanas komitejas ieteikumu Roterdamas konvencijas III pielikumā iekļaut krizotilazbestu, endosulfānu, alahloru un aldikarbu. Šīs četras vielas Savienībā jau ir aizliegtas vai stingri ierobežotas, un tādēļ tām piemēro eksporta noteikumus, kas ir stingrāki, nekā tie paredzēti Roterdamas konvencijā.
            
         
               (4)
            
            
               Sagaidāms, ka Roterdamas konvencijas konferences pušu piektajā sanāksmē tiks pieņemti lēmumi par ierosinātajiem grozījumiem III pielikumā. Savienībai būtu jāatbalsta šo grozījumu pieņemšana,
            
         IR PIEŅĒMUSI ŠO LĒMUMU.
   1. pants
   Nostāja, kas Savienībai jāieņem Roterdamas konvencijas konferences pušu piektajā sanāksmē, ir tāda, ka Komisija Savienības vārdā un attiecībā uz jautājumiem, kas ir Savienības kompetencē, atbalsta to grozījumu pieņemšanu, kas izdarāmi III pielikumā Roterdamas konvencijā par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā (3), lai tajā iekļautu krizotilazbestu, endosulfānu, alahloru un aldikarbu.
   2. pants
   Šis lēmums ir adresēts Komisijai.
   
      Briselē, 2011. gada 14. martā
      
         
            Padomes vārdā –
         
         
            priekšsēdētājs
         
         FELLEGI T.
      
   
   
      (1)  OV L 299, 28.10.2006., 23. lpp.
   
      (2)  OV L 204, 31.7.2008., 1. lpp.
   
      (3)  OV L 63, 6.3.2003., 29. lpp.